Wopke Hoekstra

Wopke Bastiaan Hoekstra (sündinud 30. septembril 1975 Bennekomis) on Hollandi poliitik, erakonna Kristlik-Demokraatlik Üleskutse (CDA) liige. Ta oli alates 9. oktoobrist 2023 kuni 30. novembrini 2024 Euroopa Komisjoni kliimavolinik Von der Leyeni esimeses komisjonisWopke Hoekstra officially appointed European Commissioner for Climate Action Agence Europe, 9. oktoober 2023. Vaadatud 5. oktoobril 2024 ja alates 1. detsembrist 2024 Euroopa Komisjoni kliima, nullnetoheite ja puhta majanduskasvu volinik von der Leyeni teises komisjonis. 

 Haridus 
Wopke Hoekstra on lõpetanud 2001. aastal magistrikraadiga Leideni Ülikooli õigusteaduse erialal. Ta õppis ühe aasta samas ka ajalugu ja sai 1997. aastal propedeutika diplomi. 2000. aastal võttis ta valikkursusi õigusteaduses ja majanduses Roomas Luissi ülikoolis, seejärel lõpetas ta 2005. aastal magistrikraadiga äriülikooli INSEAD majanduse ja õigusteaduse erialal Fontainebleaus Prantsusmaal ja Singapuris. 

Aastatel 2002–2006 töötas Wopke Hoekstra Shellis Berliinis, Hamburgis ja Rotterdamis. Alates 2006. aastast kuni parlamenti siirdumiseni 2011. aastal töötas ta firmas McKinsey & Company. 

 Poliitiline karjäär 
Aastatel 2011–2017 oli Wopke Hoekstra Hollandi parlamendi ülemkoja liige. 

Aastatel 2017–2022  oli Wopke Hoekstra Hollandi rahandusminister Mark Rutte kolmandas valitsuses.

Alates 18. märtsist 2021 kuni 10. jaanuarini 2022 oli ta Hollandi parlamendi esindajatekoja liige. 

Alates 10. jaanuarist 2022 kuni 1. septembrini 2023 oli Wopke Hoekstra Hollandi teine asepeaminister ja välisminister Mark Rutte neljandas valitsuses.The Netherlands. Ministries, etc. rulers.org 

Aastatel 2020–2023 oli ta erakonna Kristlik-Demokraatlik Üleskutse fraktsiooni juht.Wopke Hoekstra Government of the Netherlands

 Euroopa Komisjoni volinik 
Pärast Frans Timmermansi tagasiastumist Euroopa Komisjoni voliniku kohalt nimetasid Madalmaad Wopke Hoekstra uueks Euroopa Komisjoni voliniku kandidaadiks von der Leyeni esimeses komisjonis. Temast sai 9. oktoobril 2023 Euroopa Komisjoni kliimavolinik.

22. juulil 2024 esitas Dick Schoofi valitsus Wopke Hoekstra Euroopa Komisjoni voliniku kandidaadiks ka von der Leyeni teises komisjonis. 17. septembril 2024 nimetas Ursula von der Leyen ta Euroopa Komisjoni kliima, nullnetoheite ja puhta majanduskasvu voliniku kandidaadiks. Tema kuulamine Euroopa Parlamendis toimus 7. novembril 2024. Von der Leyeni teine komisjon astus ametisse 1. detsembril 2024.

Ta on uues komisjoni kolleegiumis üks kolmest (Dubravka Šuica ja Olíver Várhelyi kõrval) volinikukandidaadist, kellel on see teine ametiaeg Euroopa Komisjoni volinikuna. 

 Viited 

Kategooria:Hollandi poliitikud
Kategooria:Hollandi välisministrid
Kategooria:Euroopa Komisjoni volinikud
Kategooria:Leideni Ülikooli vilistlased
Kategooria:Sündinud 1975